jkorsvik/nowiki_second_scrape_merged huggingface dataset:
Rørgressfly

Rørgressfly (Mythimna straminea) er en sommerfugl som tilhører familien nattfly (Noctuidae). Den er sjelden og bare funnet langs kysten fra Østfold til Vest-Agder i Norge.


== Utseende ==
Et middelsstort (vingespenn 30–35 mm), grågult nattfly. Forvingen har hvite årer og to–tre små, svarte flekker i den ytre delen, ellers er den ensfarget grågul. Bakvingen er hvit. Larven er grågul med en smal, grå ryggstripe, naken bortsett fra noen korte børster.


== Levevis ==
Arten finnes i takrørsumper og fuktige enger. Larvene lever på takrør (Phragmites australis) og strandrør (Phalaris arundinacea), og gjemmer seg inne i stenglene om dagen. De overvintrer, og når de er utvokst spinner de seg inn mellom noen blader av gresset og forvandler seg til pupper. De voksne sommerfuglene flyr om natten i juli.


== Utbredelse ==
Rørgressflyet er utbredt i hele Europa bortsett fra lengst i nord. I Norge er den bare funnet langs kysten av Østlandet og Sørlandet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna straminea på UK moths: [2]


== Eksterne lenker ==
(en) rørgrasfly i Encyclopedia of Life 
(en) rørgrasfly i Global Biodiversity Information Facility 
(no) rørgrasfly hos Artsdatabanken 
(sv) rørgrasfly hos Dyntaxa 
(en) rørgrasfly hos Fauna Europaea 
(en) rørgrasfly hos NCBI 
(en) Kategori:Mythimna straminea – bilder, video eller lyd på Wikimedia Commons 
(en) Mythimna straminea – galleri av bilder, video eller lyd på Wikimedia Commons 
Mythimna (Mythimna) straminea – detaljert informasjon på Wikispecies
Brungult gressfly

Brungult gressfly (Mythimna impura) er en sommerfugl som tilhører familien nattfly (Noctuidae). Den finnes nord til Nord-Trøndelag i Norge.


== Utseende ==
Et middelsstort (vingespenn 30 – 35 mm), grågult nattfly. Den er svært lik på rørgressfly (Mythimna straminea), bortsett fra at bakvingene er grå, ikke hvite som hos rørgressflyet. Forvingen er grågul ved hvite vingeårer og 1-3 små, svarte flekker i den ytre delen. Bakvingen er nokså mørkt grå med lyse vingefrynser. 


== Levevis ==
Arten lever på åpne, graskledte områder, også på sanddyner. Larvene lever på ulike gras og er også blitt funnet på starr og frytle. De voksne sommerfuglene flyr i juni–august.


== Utbredelse ==
Den er utbredt over så godt som hele Europa. I Norge forekommer den nord til Nord-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna impura på UK moths: [2]


== Eksterne lenker ==
(en) brungult grasfly i Encyclopedia of Life 
(en) brungult grasfly i Global Biodiversity Information Facility 
(no) brungult grasfly hos Artsdatabanken 
(sv) brungult grasfly hos Dyntaxa 
(en) brungult grasfly hos Fauna Europaea 
(en) brungult grasfly hos NCBI 
(en) Kategori:Mythimna impura – bilder, video eller lyd på Wikimedia Commons 
Mythimna (Mythimna) impura – detaljert informasjon på Wikispecies
Halmgult gressfly

Halmgult gressfly (Mythimna pallens) er en sommerfugl som tilhører familien nattfly (Noctuidae). Den finnes nord til Sogn og Fjordane i Norge.


== Utseende ==
Et middelsstort (vingespenn 30 – 38 mm), lyst grågult (halmgult) nattfly. Den ligner på rørgressfly (Mythimna straminea) og brungult gressfly (Mythimna impura), bakvingens farge er mørkere enn hos førstnevnte, men lysere enn hos den andre. Forvingen er halmgul med hvite årer og tre små, svarte flekker i ytre del, disse kan være utydelige. Bakvingen er gråhvit til lysgrå.


== Levevis ==
Arten lever i åpne områder der det vokser gras. Larvene lever på ulike slags gras. De voksne sommerfuglene flyr om natten i juli – august.


== Utbredelse ==
Halmgult gressfly er utbredt over hele Europa. I Norge er den funnet nord til Sogn og Fjordane.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna pallens på UK moths: [2]


== Eksterne lenker ==
(en) halmgult grasfly i Encyclopedia of Life 
(en) halmgult grasfly i Global Biodiversity Information Facility 
(no) halmgult grasfly hos Artsdatabanken 
(sv) halmgult grasfly hos Dyntaxa 
(en) halmgult grasfly hos Fauna Europaea 
(en) halmgult grasfly hos NCBI 
(en) Kategori:Mythimna pallens – bilder, video eller lyd på Wikimedia Commons 
(en) Mythimna pallens – galleri av bilder, video eller lyd på Wikimedia Commons 
Mythimna (Mythimna) pallens – detaljert informasjon på Wikispecies
Punktgrasfly

Punktgrasfly (Mythimna obsoleta) er en sommerfugl som tilhører familien nattfly (Noctuidae). Den finnes langs kysten vest til Vest-Agder i Norge.


== Utseende ==
Et middelsstort (vingespenn 30 – 38 mm), lyst gulbrunt eller rødbrunt nattfly. Forvingen har hvite årer. Arten kjennes lettest på at det noe utenfor midten på forvingen er en skrå rad av små, grå flekker. Ellers er det ingen tegninger. Bakvingen er silkeaktig gråhvit, mørkere ved bakkanten. Larven er brunlig.


== Levevis ==
Arten finnes der det vokser takrør (Phragmites australis), som er larvenes næringsplante. De skjuler seg inne i stråene om dagen og forpupper seg også der. De voksne sommerfuglene flyr i mai – juli og kommer gjerne til lys. 


== Utbredelse ==
Den er utbredt i Europa, unntatt lengst i nord. I Norge er den sjelden og bare funnet langs sørkysten vestover til Vest-Agder.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna obsoleta på UK moths: [2]


== Eksterne lenker ==
(en) punktgrasfly i Global Biodiversity Information Facility 
(no) punktgrasfly hos Artsdatabanken
Kommagrasfly

Kommagrasfly (Mythimna comma) er en sommerfugl som tilhører familien nattfly (Noctuidae). Den finnes nord til Nord-Trøndelag i Norge.


== Utseende ==
Et middelsstort (vingespenn 29 – 37 mm), gulbrunt nattfly. Arten kjennes lett fra de andre Mythimna-artene som forekommer i Norge på forvingenes mørke lengdestreker. Forvingene er gulbrune med hvite årer, og varierende, brune eller svarte lengdestreker, særlig i vingens bakre del. Bakvingen er lysgrå, mørkere ytterst, med gulhvite hårfrynser langs kanten.


== Levevis ==
Denne arten kan man treffe på i mange ulike habitater. Larvene utvikler seg på ulike gras, særlig hundegras (Dactylis glomerata). De voksne sommerfuglene flyr i juni – juli.


== Utbredelse ==
Arten er utbredt i Europa. I Norge er den funnet nord til Nord-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna comma på UK moths: [2]


== Eksterne lenker ==
(en) kommagrasfly i Encyclopedia of Life 
(en) kommagrasfly i Global Biodiversity Information Facility 
(no) kommagrasfly hos Artsdatabanken 
(sv) kommagrasfly hos Dyntaxa 
(en) kommagrasfly hos Fauna Europaea 
(en) kommagrasfly hos ITIS 
(en) kommagrasfly hos NCBI 
(en) Kategori:Leucania comma – bilder, video eller lyd på Wikimedia Commons 
(en) Leucania comma – galleri av bilder, video eller lyd på Wikimedia Commons
Vandregressfly

Vandregressfly (Mythimna unipuncta) er en sommerfugl som tilhører familien nattfly (Noctuidae). Denne vandrende arten er bare funnet én gang i Norge, på Sotra i Hordaland.


== Utseende ==

Et middelsstort (vingespenn 33 – 44 mm), lyst grågult (sandfarget) nattfly. Den skiller seg fra de fleste andre Mythimna-arter på at forvingens årer ikke er merkbart lysere enn resten av vingen. Forvingen kan ha en rødlig lengdestripe i midten. Midt i vingen er det en ganske liten, hvit, mer eller mindre firkantet flekk. Utenfor denne går det en bue av små, grå flekker. Larven er mørkt grønnlig brun med lysere lengdestriper.


== Levevis ==
Dette er en vandrende art som ikke har faste bestander i Nord-Europa, men av og til besøker dette området sørfra. Larvene lever på ulike slags gras.


== Utbredelse ==
I Norge er den funnet bare én gang, i Fjell på Sotra, Hordaland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Mythimna unipuncta på UK moths: [2]


== Eksterne lenker ==
(en) vandregrasfly i Global Biodiversity Information Facility 
(no) vandregrasfly hos Artsdatabanken 
(sv) vandregrasfly hos Dyntaxa 
(en) vandregrasfly hos Fauna Europaea 
(en) vandregrasfly hos ITIS 
(en) vandregrasfly hos NCBI 
(en) Kategori:Mythimna unipuncta – bilder, video eller lyd på Wikimedia Commons 
(en) Mythimna unipuncta – galleri av bilder, video eller lyd på Wikimedia Commons 
Mythimna unipuncta – detaljert informasjon på Wikispecies
Kaj Leo Johannesens første regjering

Kaj Leo Johannesens første regjering var Færøyenes regjering fra 26. september 2008 til 14. november 2011. Regjeringen var en koalisjon mellom Sambandsflokkurin, Fólkaflokkurin og Javnaðarflokkurin, ledet av Kaj Leo Johannesen fra Sambandsflokkurin.
Den 6. april 2011 brøt Fólkaflokkurin regjeringssamarbeidet i misnøye med finanspolitikken. Den 4. mai ble departementene som hadde vært bestyrt av Fólkaflokkurin fordelt mellom de gjenværende ministrene. Statsministeren overtok ansvaret for Utenriksdepartementet, næringsministeren overtok Fiskeridepartementet, helseministeren overtok Innenriksdepartementet (unntatt kommunalsaker), og kulturministeren overtok kommunalsaker. Regjeringen fratrådte etter lagtingsvalget i oktober samme år.


== Referanser ==
Variabelt seljefly

Variabelt seljefly (Orthosia incerta) er en sommerfugl som tilhører familien nattfly (Noctuidae). Den er utbredt nord til Nordland i Norge.


== Utseende ==
Et middelsstort (vingespenn 37 – 41 mm) nattfly, svært variabel i fargen. Forvingen kan være brun, grå, rødlig eller oransje, mer eller mindre brokete. Vanligvis har den tydelige, hvitkantede nyre- og ringmerker, men disse kan mangle. Bølgelinjen langs ytterkanten av vingen er gjerne tydelig, lys og svakt buet, ikke tannet. Larven er grønn med små, lyse flekker og en smal, gul sidestripe.


== Levevis ==
Variabelt seljefly lever i skog og på andre steder der det vokser trær. Larvene lever på ulike løvtrær, særlig eik (Quercus spp.). De voksne sommerfuglene flyr om natten i mars – mai. De besøker blomster (gåsunger) av selje og kommer gjerne til lys.


== Utbredelse ==
Arten er utbredt i Europa. I Norge er den vanlig nord til det sørlige Nordland.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia incerta på UK moths: [2]


== Eksterne lenker ==
(en) broket seljefly i Encyclopedia of Life 
(en) broket seljefly i Global Biodiversity Information Facility 
(no) broket seljefly hos Artsdatabanken 
(sv) broket seljefly hos Dyntaxa 
(en) broket seljefly hos Fauna Europaea 
(en) broket seljefly hos NCBI 
(en) Kategori:Orthosia incerta – bilder, video eller lyd på Wikimedia Commons 
(en) Orthosia incerta – galleri av bilder, video eller lyd på Wikimedia Commons
Buemerket seljefly

Buemerket seljefly (Orthosia gothica) er en sommerfugl som tilhører familien nattfly (Noctuidae). Den er utbredt over hele Norge.


== Utseende ==
Et middelsstort (vingespenn 33 – 39 mm), tettbyd, rødlig brunt nattfly. Arten kjennes vanligvis lett på den svarte tegningen på forvingen. Forvingen er gråbrun til brunrød. I vingens midtfelt er det en flekk, vanligvis svart, som strekker seg fra indre mellomlinje til nyremerkets indre kant, og omslutter den nedre halvparten av ringmerket. Bak nyremerket er det en kort, smal, svart lengdetrek (tappmerke) som går fra ytre mellomlinje halvveis til indre mellomlinje. Ytre mellomlinje, som danner ytterkanten av vingens midtfelt, er brun, smal og buet. Det mangler vanligvis en tydelig bølgelinje langs vingens ytterkant. Bakvingen er lysgrå. Larven er blågrønn på ryggen, gulgrønn på buken, med en grønngul og svart sidestripe mellom.


== Levevis ==
Arten er meget vanlig og kan påtreffes nært sagt hvor som helst der den finnes. Larvene lever på ulike løvtrær og urter. De voksne sommerfuglene flyr om natten i mars – mai og er blant de første sommerfuglene på vingene om våren. De kommer ofte til lys og besøker blomster (gåsunger) av selje.


== Utbredelse ==
Arten er utbredt i hele Europa, og også over så godt som hele Norge. Den finnes også på Kurilene i Stillehavet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia gothica på UK moths: [2]


== Eksterne lenker ==
(en) buemerket seljefly i Encyclopedia of Life 
(en) buemerket seljefly i Global Biodiversity Information Facility 
(no) buemerket seljefly hos Artsdatabanken 
(sv) buemerket seljefly hos Dyntaxa 
(en) buemerket seljefly hos Fauna Europaea 
(en) buemerket seljefly hos NCBI 
(en) Kategori:Orthosia gothica – bilder, video eller lyd på Wikimedia Commons 
(en) Orthosia gothica – galleri av bilder, video eller lyd på Wikimedia Commons 
Orthosia gothica – detaljert informasjon på Wikispecies
Akwasi Oduro

Akwasi Oduro (født 8. februar 1987 i Tyskland) er en belgisk/ghanesisk fotballspiller som spilte venstrekant og venstre back for Bodø/Glimt i 2009. Han har tidligere spilt for Gierle, FC Turnhout, Standard Liège og Beveren. 10. februar 2009 signerte han en treårskontrakt med Bodø/Glimt som Bosmann-spiller. Han ble hentet til klubben foran 2009-sesongen som erstatter for Trond Olsen, som ble solgt til Rosenborg. Oduro fikk 15 kamper for Bodø/Glimt før klubben offentliggjorde 28. oktober 2009 at begge parter ble enig om å bryte kontrakten med virkning fra 31. oktober. Oduro ble dermed ikke med på sesongens siste kamp, etter at Bodø/Glimt rykket ned i nest siste serierunde. 


== Eksterne lenker ==
(en) Akwasi Oduro – Transfermarkt 
(en) Akwasi Oduro – FootballDatabase.eu 
(en) Akwasi Oduro – Soccerway 
(en) Akwasi Oduro – PlaymakerStats.com 
(en) Akwasi Oduro – FBref 
Bodø/Glimt – Biografi
Altomfotball.no – Biografi
Lite seljefly

Lite seljefly (Orthosia cruda) er en sommerfugl som tilhører familien nattfly (Noctuidae). Den er utbredt i det sørligste Norge vest til Rogaland.


== Utseende ==
Et middelsstort (vingespenn 24 – 34 mm), gulbrunt, tettbygd nattfly. Hannen har smalt fjærformede antenner. Den er i gjennomsnitt mindre enn de andre Orthosia-artene som finnes i Norge og kan kjennes på dette, og på forvingens mellomlinjer. Forvingen er gulbrun med spredte, mørkere skjell. Mellomlinjene, som avgrenser vingens midtfelt, er markert som rekker av små, svarte flekker. I midtfeltet sitter nyre- og ringmerkene, som er nokså utydelige, bortsett fra at nyremerkets nedre del er mørk brun og står fram som en mørk flekk. Bakvingen er lysgrå.

Larven er grønnsvart med smale, hvite lengdestriper.


== Levevis ==
Lite seljely finnes i skog og hager. Larvene løever på ulike løvtrær og busker, blant andre eik (Quercus spp.) og viere (Salix spp.). De voksne sommerfuglene flyr om natten i mars – april og besøker blomster (gåsunger) av selje.


== Utbredelse ==
Arten er utbredt i Europa. I Norge er den funnet på Sørlandet, det sørligste Østlandet og i Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia cruda på UK moths: [2]


== Eksterne lenker ==
(en) lite seljefly i Encyclopedia of Life 
(en) lite seljefly i Global Biodiversity Information Facility 
(no) lite seljefly hos Artsdatabanken 
(sv) lite seljefly hos Dyntaxa 
(en) lite seljefly hos Fauna Europaea 
(en) lite seljefly hos NCBI 
(en) Kategori:Orthosia cruda – bilder, video eller lyd på Wikimedia Commons 
(en) Orthosia cruda – galleri av bilder, video eller lyd på Wikimedia Commons
Gult seljefly

Gult seljefly (Orthosia miniosa) er en sommerfugl som tilhører familien nattfly (Noctuidae). Den er utbredt i det sørligste Norge vest til Vest-Agder.


== Utseende ==
Et middelsstort (vingespenn 30 – 39 mm), kraftig bygd, gråbrunt til rødbrunt (ikke gult) nattfly. Forvingene er lyst brunlige med spredte, mørkere skjell og et mørkere, rødbrunt midtfelt. Nyre- og ringmerkene er vanligvis mørke og markerte. Mellomlinjene, som avgrenser vingens midtfelt, er smale, mørkbrune og lyse. Langs ytterkanten går det en vanligvis utydelig, smal, lys bølgelinje. Bakvingen er skinnende hvit med spredte, mørkere skjell, dessuten et utydelig, smalt, brunt tverrbånd. Larven er gråaktig med svarte og gule tegninger.


== Levevis ==
I motsetning til de fleste andre Orhtosia-artene, som har larver som kan finnes på mange ulike planter, går larvene til gult seljefly nesten utelukkende på eik (Quercus spp.). De lever selskapelig i store klynger i et felles silkespinn som unge, men skiller siden lag. De voksne sommerfuglene flyr om natten i mars – april. De kommer gjerne til lys og besøker også blomster (gåsunger) av selje.


== Utbredelse ==
Arten er utbredt i Europa. I Norge er den funnet langs kysten fra Østfold til Vest-Agder.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia miniosa på UK moths: [2]


== Eksterne lenker ==
(en) gult seljefly i Encyclopedia of Life 
(en) gult seljefly i Global Biodiversity Information Facility 
(no) gult seljefly hos Artsdatabanken 
(sv) gult seljefly hos Dyntaxa 
(en) gult seljefly hos Fauna Europaea 
(en) gult seljefly hos NCBI 
(en) Kategori:Orthosia miniosa – bilder, video eller lyd på Wikimedia Commons 
(en) Orthosia miniosa – galleri av bilder, video eller lyd på Wikimedia Commons
Jóannes Eidesgaards andre regjering

Jóannes Eidesgaards andre regjering var Færøyenes regjering fra 4. februar til 26. september 2008. Regjeringen ble etablert i etterkant av lagtingsvalget i januar 2008, da partiene fra Eidesgaards første regjering ikke kunne finne sammen. Den nye regjeringen var en koalisjon mellom Javnaðarflokkurin, Tjóðveldi og Miðflokkurin.Grunnet interne stridigheter, med en krangel om kontorlokaler som utløsende årsak, trakk Tjóðveldi seg ut av regjeringen den 15. september og forårsaket en regjeringskrise. Partiene fra Eidesgaards første regjering fant deretter sammen i en ny regjering.


== Referanser ==
Brunbåndet seljefly

Brunbåndet seljefly (Orthosia opima) er en sommerfugl som tilhører familien nattfly (Noctuidae). Den er utbredt i det sørligste Norge vest til Rogaland.


== Utseende ==
Et middelsstort (vingespenn 34 – 39 mm), grått nattfly. Forvingen er lysgrå med mer eller mindre rødbrunt midtfelt og en nesten rett, skrå bølgelinje langs vingens ytterkant. Nyre- og ringmerkene er lyse, ofte lite tydelige. Bakvingen er grå. 


== Levevis ==
Denne arten finnes helst i åpne områder, som lyngheier og områder med spredte trær. Larvene lever på ulike løvtrær, busker og urter, blant andre bjørk, selje og landøyda (Senecio jacobaea). De voksne sommerfuglene flyr i april – mai.


== Utbredelse ==
Den er utbredt i Europa. I Norge finnes den i de sørligste landsdelene nordover til det sørlige Hedmark og Rogaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia opima på UK moths: [2]


== Eksterne lenker ==
(en) brunbåndet seljefly i Encyclopedia of Life 
(en) brunbåndet seljefly i Global Biodiversity Information Facility 
(no) brunbåndet seljefly hos Artsdatabanken 
(sv) brunbåndet seljefly hos Dyntaxa 
(en) brunbåndet seljefly hos Fauna Europaea 
(en) brunbåndet seljefly hos NCBI 
(en) Kategori:Orthosia opima – bilder, video eller lyd på Wikimedia Commons
Plettseljefly

Plettseljefly (Orthosia populeti) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.


== Utseende ==
Et middelsstort (vingespenn 35 – 39 mm), gråbrunt eller rødbrunt nattfly. Hannen har smalt fjærformede antenner. Forvingen er brunlig med lyskantede, mer eller mindre tydelige, nyre- og ringmerker. Nyremerket er ofte mørkt. Langs ytterkanten går det en smal, brunrød bølgelinje. Bakvingen er grå.


== Levevis ==
Plettseljeflyet lever i løvskog. Larvene lever på osp (Populus tremula) og poppel (Populus spp.). De voksne sommerfuglene flyr om natten i april.


== Utbredelse ==
Arten er utbredt i Europa. I Norge finnes den nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia populeti på UK moths: [2]


== Eksterne lenker ==
(en) plettseljefly i Encyclopedia of Life 
(en) plettseljefly i Global Biodiversity Information Facility 
(no) plettseljefly hos Artsdatabanken 
(sv) plettseljefly hos Dyntaxa 
(en) plettseljefly hos Fauna Europaea 
(en) plettseljefly hos NCBI 
(en) Kategori:Orthosia populeti – bilder, video eller lyd på Wikimedia Commons 
(en) Orthosia populeti – galleri av bilder, video eller lyd på Wikimedia Commons
Tverrlinjet seljefly

Tverrlinjet seljefly (Orthosia cerasi) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.


== Utseende ==
Et middelsstort (vingespenn 34 – 40 mm), lyst gråbrunt nattfly. Arten virker nokså ensfarget. Forvingen har store og tydelige, lyskantede nyre- og ringmerker, dessuten en hvit og mørkt brunrød bølgelinje langs ytterkanten. Bakvingen er temmelig mørkt grå. Larven er gulgrønn med tallrike små, lyse flekker og smale, lyse lengdestriper.


== Levevis ==
Denne arten finnes i løvskog der larvene lever på eik, selje og andre løvtrær og busker. De voksne sommerfuglene flyr i mars – april og kommer gjerne til lys.


== Utbredelse ==
Arten er utbredt i Europa. I Norge er den utbredt nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Orthosia cerasi på UK moths: [2]


== Eksterne lenker ==
(en) tverrlinjet seljefly i Encyclopedia of Life 
(en) tverrlinjet seljefly i Global Biodiversity Information Facility 
(no) tverrlinjet seljefly hos Artsdatabanken 
(sv) tverrlinjet seljefly hos Dyntaxa 
(en) tverrlinjet seljefly hos Fauna Europaea 
(en) tverrlinjet seljefly hos NCBI 
(en) Kategori:Orthosia cerasi – bilder, video eller lyd på Wikimedia Commons 
(en) Orthosia cerasi – galleri av bilder, video eller lyd på Wikimedia Commons